Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: szóló 1993. évi XVII. törvény 49. §-ával beiktatott, a korábbi egységes és következetes jogalkalmazói értelmezésnek
Paragraph Index: 590

(1) bekezdése között. A törvényhozó, amikor a közösülést és a fajtalanságot külön büntetõjogi fogalomként kezeli, a bûncselekmények elkövetési magatartásait jelentõ szexuális aktusok és nem az elkövetõk között különböztet. Az értelmezõ rendelkezés világosan és érthetõen elhatárolja a külön törvényhely alapján büntetendõ elkövetési magatartásokat. A megrontás és a vérfertõzés (Btk. 203. §) törvényi tényállásánál ennek a büntetõjogi felelõsség eltérõ meghatározása miatt alapvetõ jelentõsége van. Az a törvényhozói döntés, hogy az azonos fokban veszélyesnek ítélt erõszakos közösülést és erõszakos fajtalanságot két törvényi rendelkezésben külön helyezi el (Btk. 197. és 198. §), jelen esetben nem vet fel alkotmányossági kérdést. Az Alkotmánybíróság nem állapította meg az emberi méltóság sérelmét a „fajtalankodás”, „fajtalanság” kifeje- 2002/114. szám zések tekintetében. A jogban használt nyelvi kifejezések társadalmi és szakmai konvenciókon, kulturális és jogi tradíciókon alapulnak. A hagyományosan büntetendõ magatartásoknál terminus technicus-ként tovább élnek olyan kifejezések, amelyek a régi magyar köznyelv vagy jogi nyelv maradványai, és amelyek a mai köznyelvbõl már kihaltak, illetve már egyáltalán nem, vagy nem az eredeti értelmüknek megfelelõen használatosak. Ilyen például a hûtlenség (Btk. 145. §), vagy a kerítés (Btk. 207. §) alcím, illetve a kéjelgés mint elkövetési magatartás (Btk. 205. §). E körbe tartoznak a sérelmezett kifejezések is. A törvényi szóhasználat sérthet alkotmányos jogot, ha a kifejezések pontatlanok, nem elég szabatosan határolják el a nyelvi formula segítségével az eltérõ magatartásokat, avagy téves azonosításra vagy prejudikálásra adnak lehetõséget. A törvény a fajtalanság, fajtalankodás szavak használatával — a kifejezést értelmezéssel kiegészítve — a tiltott szexuális viselkedések körén belül a közösüléstõl eltérõ minden más magatartás pontos és egyértelmû leírását adja. 1.1.2. Az Alkotmánybíróság megítélése szerint a Btk.

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes